- जबलपुर के मेरे विद्वान पाठक डॉक्टर अमरेश चन्द्र मिश्रा को ‘कातिल कौन’ बेहतरीन हूडनइट लगा । कहते हैं कातिल जब पकड़ा जाता है तो मैंने सर फोड़ लिया कि सारे सुराग सामने थे फिर भी मैं कातिल को न ताड़ पाया । मिश्रा जी ने इस बात को भी अनोखी पहल का दर्जा दिया कि मैंने कहानी को एक मध्यम वर्गीय परिवार पर केन्द्रित किया जब कि अमूमन मेरे ऐसे उपन्यासों का केंद्र धनाढ्य, खानदानी वर्ग होता है, हाई सोसाइटी होता है । अलबत्ता मिश्रा जी को शिकायत हुई कि मैं कहानी में कंटीन्यूटी बरकरार न रख पाया और इस सिलसिले में कुछ उदाहरण भी उन्होंने अपने पत्र में दर्ज किये । दूसरी शिकायत उन्हें प्रूफ की गलतियों से हुई ।